Mâncarea viitorului a fost descoperită de cercetători într-o stațiune din România. Aceasta crește la 3,5 metri adâncime, iar oamenii de știință studiază zona.
Această mâncare a viitorului crește la o adâncime de aproximativ 3,5 metri, în apele Lacului Ursu din Sovata. Este un lac unic în Europa și, în același timp, cel mai mare lac helioterm de pe planetă.
Specialiștii sunt de părere că algele care cresc în Lacul Ursu ar putea deveni mâncarea viitorului. Oamenii de știință spun că valoarea nutrițională a algelor este foarte bună.
Este vorba despre algele ulva, care mai sunt numite de specialiști "mâncarea viitorului". Acestea au apărut, ca prin minune, în lacul din stațiunea Sovata și se dezvoltă foarte rapid.
Sunt foarte hrănitoare și au ajuns să fie un obiect de studiu la nivel internațional. În prezent este realizat un studiu asupra algelor, iar acesta presupune monitorizarea lor și a dinamicii apei sărate din Lacul Ursu timp de un an.
"Algele ulva care cresc în Lacul Ursu acum sunt subiectul unor cercetări europene foarte largi şi detaliate, deoarece aceste alge par să fie una dintre mâncărurile viitorului.
Cresc foarte, foarte repede, au o valoare nutriţională foarte bună şi este o minune că aceste alge cresc aici, în Lacul Ursu. Algele sunt sub suprafaţa apei, la o adâncime de aproximativ 3,5 m.
Aici am descoperit nişte bio-filme foarte speciale, nişte alge, aşa-zisele alge ulva. Suntem într-un grup de cercetare europeană care investighează algele ulva (…)", a explicat cercetătorul Peter Hantz, potrivit Agerpres.
De asemenea, cercetătorul a mai menționat că Lacul Ursu este, în prezent, într-o stare foarte bună. În timpul studiului, vor fi urmăriți toți parametrii lacului.
"Urmărim toți parametrii lacului, urmărim să avem un geochimist hidrogeolog să putem face un studiu necesar pentru reîntinerirea lacului, totodată, menţionez că lacul este într-o stare foarte bună", a mai spus cercetătorul, notează antena3.ro.
Cercetătorii din Ungaria, Germania și SUA caută metode de a crește algele ulva în mod artificial. Aceste plante mai cresc și în Lacul fără fund sau Lacul Tarzan, din Turda.